Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 125/12/5506	Martin, 7.1.2013
EEČ : 2-40-52-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
2.	XXXXX
	dátum narodenia: XXXXX
Obsahom zmieru je:
Obvinený XXXXX spáchal prečin ublíženia na zdraví podľa § 158 Trestného zákona. 
Obvinený XXXXX dňa 11.12.2012 zložil na účet Okresnej prokuratúry  v Martine peňažnú sumu vo výške 100,-EUR   určenú   na   všeobecne prospešné účely, obvinený určil adresáta peňažnej sumy Občianske združenie KB Turčianske Teplice, so sídlom Turčianske   Teplice,   ul.   Staničná č. 1140/20, IČO 37802194, číslo účtu: 2815893857/0200. Z uvedenej sumy 50 % patrí štátu na peňažnú pomoc obetiam trestnej činnosti podľa osobitného zákona,

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX
Na tom skutkovom základe, XXXXX
dňa 15.02.2012 o 8.50 hod., v Martine,  po ulici Jesenského, viedol osobné motorové vozidlo XXXXX ktorého je výlučným vlastníkom,  na križovatke s ulicou N. Hejnej v smere od Turčianskych Teplíc, keď sa nachádzal v ľavom jazdnom pruhu, v strednom jazdnom pruhu pred ním vodič autobusu MHD XXXXX nXXXXX zastavil autobus pred zasneženým prechodom pre chodcov,   aby   umožnil   cez   cestu   prejsť   chodkyniam stojacim  pri pravom okraji vozovky XXXXX nar. XXXXX, trvale bytom XXXXX XXXXX ktoré postupne vošli do ľavého jazdného pruhu, na čo obvinený  nezareagoval a vošiel do križovatky a narazil     čelnou    časťou  vozidla do prechádzajúcich chodkýň, ktoré spadli na kapotu auta a následne na zem pred vozidlo,
Pri dopravnej nehode utrpeli poškodené nasledovné zranenia:
-	XXXXX, nar. XXXXX, pomliaždenie čela, pomliaždenie ľavého stehna a prasklinu 10. a 11. rebra vpravo - zranenia  hodnotené podľa odborného vyjadrenia ako  stredne ťažké, vyžadujúce si vystavenie práceneschopnosti v trvaní 4 týždňov,
-	XXXXX, nar. XXXXX, pomliaždenie predkolenia vpravo - zranenie vyžadujúce vystavenie  práceneschopnosti v trvaní maximálne 2-3 dni, 
Odôvodnenie: 
	 Uznesením povereného príslušníka ODI XXXXX, XXXXX bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, nar. XXXXX, pre prečin ublíženia na zdraví podľa  § 158 Tr. zák. na skutkovom základe uvedenom vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obv. XXXXX sa vo svojej výpovedi ku skutku, ktorý sa mu kladie za vinu, priznal a po poučení o možnosti uzavretia zmieru vyjadril s týmto alternatívnym spôsobom ukončenia trestného stíhania súhlas. Poškodené XXXXX a XXXXX taktiež vyslovili s vyššie uvedeným spôsobom ukončenia trestného stíhania súhlas.
Pre prečin ublíženia na zdraví podľa § 158 Tr. zák. Trestný zákon umožňuje uložiť trest odňatia slobody až na 1 rok. 

Obvinený XXXXX a poškodené XXXXX a XXXXX uzavreli dňa XXXXX pred probačným a mediačným úradníkom na Okresnom súde v Martine dohodu o zmieri, v rámci ktorej poškodená XXXXX uviedla, že si neuplatňuje žiadnu náhradu škody od obvineného. Poškodená XXXXX uviedla, že nárok na náhradu škody, ktorá jej vznikla konaním obvineného, si uplatnila cestou zákonného poistenia motorového vozidla obvineného.

Dňa 11.12.2012 obvinený zložil na účet Okresnej prokuratúry v Martine peňažnú sumu vo výške 100-EUR, určenú pre všeobecne prospešné účely. 
Poškodené spolu s obvineným pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinený zložil na účet Okresnej prokuratúry v Martine.
Predmetná suma je primeraná závažnosti spáchaného trestného činu.
          
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob rozhodnutia je dostačujúci. 
	 
	   Na základe uvedených skutočností som rozhodla tak, ako je to uvedené  vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka